
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 113 

21 Ιανουάριου 2015 


ΑΠΟΦΑΣΕΙ Σ 

Αριθμ. Πρωτ. 26/3251 

Πρόγραμμα Επιτήρησης, Ελέγχου και Εξάλειψης της 
Σπογγώδους Εγκεφαλοπάθειας των Βοοειδών (ΣΕΒ) 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 1 του Π.δ. 133/1992 (Α' 66), 
«Επιβολή υγειονομικών και λοιπών μέτρων για την προ¬ 
στασία και εξυγίανση της κτηνοτροφίας από λοιμώδη 
και παρασιτικά νοσήματα» 

2. Τον Κανονισμό (ΕΚ) αρ. 999/2001 για τη «θέσπιση 
κανόνων πρόληψης, καταπολέμησης και εξάλειψης ορι¬ 
σμένων Μεταδοτικών Σπογγωδών Εγκεφαλοπαθειών» 
όπως αυτός τροποποιήθηκε τελευταία και ισχύει. 

3. Τον Κανονισμό (ΕΚ) αρ. 882/2004 του Ευρωπαϊκού 
Κοινοβουλίου και του Συμβουλίου «για τη διενέργεια επι¬ 
σήμων ελέγχων της συμμόρφωσης προς τη νομοθεσία 
περί ζωοτροφών και τροφίμων και προς τους κανόνες 
για την υγεία και την καλή διαβίωση των ζώων» ΕΕ αρ. 
Ι_191 της 28.5.2004, ο. 1. 

4. Τον Κανονισμό (ΕΚ) αρ. 854/2004 του Ευρωπαϊκού 
Κοινοβουλίου και του Συμβουλίου «για τον καθορισμό 
ειδικών διατάξεων για την οργάνωση των επισήμων 
ελέγχων στα προϊόντα ζωικής προέλευσης που προο¬ 
ρίζονται για κατανάλωση από τον άνθρωπο» ΕΕ Ι_ αρ. 
226 της 25.6.2004, σ. 83. 

5. Τον Κανονισμό (ΕΚ) αρ. 853/2004 του Ευρωπαϊκού 
Κοινοβουλίου και του Συμβουλίου «για τον καθορισμό 
ειδικών κανόνων υγιεινής για τα τρόφιμα ζωικής προέ¬ 
λευσης» ΕΕ Ε αρ. 226 της 25.6.2004, σ. 22. 

6. Το Νόμο 248/1914 (ΦΕΚ Α' 110), άρθρο 23 όπως αντι- 
καταστάθηκε από το άρθρο 13 του Νόμου 2538/1997 
(ΦΕΚ Α' 242). 

7. Την ΥΑ 4923/131369/28.12.2012, (ΦΕΚ 60/Β'/18.1.2013). 

8. Τις διατάξεις του άρθρου 90 του Κώδικα Νομοθεσί¬ 
ας, «Κυβέρνηση και Κυβερνητικά Όργανα», όπως κωδικο- 
ποιήθηκε και τέθηκε σε ισχύ με το Π.δ. 63/2005 (Α' 98). 

9. Της υπ’ αρ. 92/12-1-2015 απόφασης του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Αγροτικής Ανάπτυξης και Τροφίμων Παρα- 
σκευά Κουκουλόπουλου» (ΦΕΚ Β' 19) 

10. Το γεγονός ότι η προκαλούμενη δαπάνη για την 


εφαρμογή του προγράμματος, θα καλυφθεί από τον 
Προϋπολογισμό του Υπουργείου Αγροτικής Ανάπτυξης 
και Τροφίμων (ΚΑΕ 5329), με κοινοτική συνχρηματοδό- 
τηση από το Ευρωπαϊκό Γεωργικό Ταμείο Εγγυήσεων 

11. Την από 24/12/2014 εισήγηση της Διεύθυνσης Υγείας 
των Ζώων, αποφασίζουμε: 

Διάρκεια - Στόχος 
Αρθρο 1 

Με την παρούσα απόφαση, εγκρίνεται η εφαρμογή, 
από 1 ης Ιανουάριου 2015 του προγράμματος επιτήρησης, 
ελέγχου και εξάλειψης της Σπογγώδους Εγκεφαλοπά- 
θειας των Βοοειδών (ΣΕΒ) σε όλη την Ελληνική επικρά¬ 
τεια έως την 31 η Δεκεμβρίου 2015. 

Καθορίζονται οι λεπτομέρειες εφαρμογής του προ¬ 
γράμματος επιτήρησης, ελέγχου και εξάλειψης της 
Σπογγώδους Εγκεφαλοπάθειας των βοοειδών (ΣΕΒ) 
σύμφωνα με τις απαιτήσεις του Κανονισμού (ΕΚ) αρ. 
999/2001 όπως τροποποιήθηκε τελευταία και ισχύει. 

Στόχοι του προγράμματος είναι: 

α. Η συστηματική έρευνα και η εργαστηριακή διάγνω¬ 
ση με εφαρμογή κατάλληλων εργαστηριακών τεχνικών 
της Σπογγώδους Εγκεφαλοπάθειας των Βοοειδών (ΣΕΒ) 
στο ζωικό πληθυσμό της χώρας. 

β. Επί θετικού αποτελέσματος, η εξάλειψη της δια- 
πιστωθείσας εστίας ΣΕΒ, ο έλεγχος και αποκλεισμός 
εισόδου του αιτιολογικού παράγοντα της ΣΕΒ στη δι¬ 
ατροφική αλυσίδα του ανθρώπου και των ζώων. 

Άρθρο 2 
Ορισμοί 

Για τους σκοπούς της παρούσας απόφασης ισχύουν 
οι ορισμοί του άρθρου 3 και του παραρτήματος I του 
Κανονισμού (ΕΚ) αρ. 999/2001 όπως τροποποιήθηκε τε¬ 
λευταία και ισχύει και ειδικότερα: 

(α) Σπογγώδης Εγκεφαλοπάθεια των Βοοειδών (ΣΕΒ): 

Είναι η περίπτωση Μεταδοτικής Σπογγώδους Εγκε- 
φαλοπάθειας (ΜΣΕ) η οποία εμφανίζεται στα βοοειδή. 
Ο αιτιολογικός παράγοντας είναι η πρωτεΐνη Ριίοπ που 
μοιάζει με αυτή που προκαλεί την Τρομώδη Νόσο στα 
μικρά μηρυκαστικά. 

(β) ΜΣΕ είναι όλες οι μεταδοτικές Σπογγώδεις Εγκε- 
φαλοπάθειες πλην εκείνων που προσβάλλουν τον άν¬ 
θρωπο. 

(γ) Ζώα κλάσης (ΟοΙίογΙ): 

Είναι μία ομάδα βοοειδών η οποία περιλαμβάνει: 

(ί) τα ζώα που γεννήθηκαν στο ίδιο κοπάδι με το ασθε¬ 
νές βοοειδές κατά τους δώδεκα μήνες πριν ή μετά την 
ημερομηνία γέννησης του ασθενούς ζώου και 
(μ) τα ζώα που οποιαδήποτε στιγμή κατά το πρώτο 
έτος της ζωής τους εκτράφηκαν μαζί με ασθενές βοο¬ 
ειδές κατά το πρώτο έτος της ζωής του. 

(δ) Αυτόχθονο κρούσμα ΣΕΒ: 

Είναι το κρούσμα Σπογγώδους Εγκεφαλοπάθειας των 
βοοειδών για το οποίο δεν έχει αποδειχθεί σαφώς ότι 
οφείλεται σε μόλυνση πριν από την εισαγωγή του ζω¬ 
ντανού ζώου. 

(ε) Κρούσμα ΣΕΒ: 

Είναι το κρούσμα επιβεβαιωμένο σε εργαστήριο εθνι¬ 
κής αναφοράς σύμφωνα με τις μεθόδους και τα πρω¬ 
τόκολλα στο σημείο 3.1 α) και β) του κεφαλαίου Γ του 
παραρτήματος X του κανονισμού (ΕΚ) αρ. 999/2001 
στ) Κρούσμα κλασικής ΣΕΒ: 

Είναι το κρούσμα ΣΕΒ που ταξινομείται ως τέτοιο σύμ¬ 
φωνα με τα κριτήρια που ορίζονται από τη μέθοδο του 
εργαστηρίου αναφοράς της Ευρωπαϊκής Ένωσης για 
την ταξινόμηση των απομονωμάτων ΜΣΕ στα βοοειδή 
ζ) Κρούσμα άτυπης ΣΕΒ: 

Είναι το κρούσμα ΣΕΒ που δεν μπορεί να ταξινομηθεί 
ως κρούσμα τυπικής ΣΕΒ σύμφωνα με τα κριτήρια που 
ορίζονται από τη μέθοδο του εργαστηρίου αναφοράς 
της Ευρωπαϊκής Ένωσης για την ταξινόμηση των απο¬ 
μονωμάτων ΜΣΕ στα βοοειδή·. 

(η) Ενεργητική επιτήρηση θεωρείται ο έλεγχος των 
ζώων για τα οποία δεν έχει δηλωθεί υποψία ότι έχουν 
προσβληθεί από ΜΣΕ, δηλαδή υγιή ζώα που προορίζονται 
για σφαγή για ανθρώπινη κατανάλωση, ζώα που οδη¬ 
γούνται σε επείγουσα σφαγή, νεκρά ζώα (ανεξαρτήτως 
αιτίας θανάτου), προκειμένου να προσδιορισθεί ο επι- 
πολασμός της ΣΕΒ σε ολόκληρη τη χώρα ή μια περιοχή. 

(θ) Παθητική επιτήρηση θεωρείται η δήλωση όλων 
των ζώων για τα οποία υπάρχει υποψία ότι έχουν προ¬ 
σβληθεί από ΜΣΕ. Στις περιπτώσεις κατά τις οποίες οι 
ΜΣΕ δεν μπορούν να αποκλεισθούν με κλινική διερεύ- 
νηση, είναι υποχρεωτικός ο εργαστηριακός έλεγχος 
των ζώων αυτών. 

(ι) Υποψία ΜΣΕ τίθεται όταν ένα ζωντανό, σφαγμένο 
ή νεκρό ζώο εμφανίζει ή έχει εμφανίσει νευρολογικές 
διαταραχές ή διαταραχές της συμπεριφοράς ή προο¬ 
δευτική υποβάθμιση της γενικής κατάστασης που συν¬ 
δέεται με προσβολή του κεντρικού νευρικού συστήμα¬ 
τος, για το οποίο οι πληροφορίες που υπάρχουν από 
την κλινική εξέταση, την ανταπόκριση σε θεραπευτική 
αγωγή, την νεκροτομή-νεκροψία και την εργαστηριακή 
εξέταση πριν ή μετά τον θάνατο δεν επιτρέπουν άλλη 
διάγνωση. Επιπλέον υποψία ΜΣΕ τίθεται και επί θετικού 
αποτελέσματος μιας ταχείας ανοσολογικής δοκιμής. 

(ια) Ταχείες δοκιμές είναι οι διαγνωστικές μέθοδοι 
που περιγράφονται στο παράρτημα X, του Καν. (ΕΚ) 
αρ. 999/2001 καθώς και στο Παράρτημα I της παρούσας, 
τα αποτελέσματα των οποίων γίνονται γνωστά εντός 
24 ωρών. 

(ιβ) Εγχειρίδιο οδηγιών εφαρμογής του προγράμματος 
ΣΕΒ: είναι το ειδικό έντυπο υλικό του τμήματος Λοιμω¬ 
δών και Παρασιτικών Νοσημάτων της Δ/νσης Υγείας 
των Ζώων που περιλαμβάνει κατευθυντήριες οδηγίες 
και τα υποδείγματα εγγράφων που απαιτούνται για την 
τεκμηρίωση της εφαρμογής του προγράμματος ΣΕΒ. 


Άρθρο 3 

Φορείς εφαρμογής του Προγράμματος - 
Αρμοδιότητες και Υποχρεώσεις 

Στην εφαρμογή του Προγράμματος συμμετέχουν οι 
ακόλουθες Αρχές και Φορείς με τις αντίστοιχες κατά 
περίπτωση υποχρεώσεις και αρμοδιότητες: 

1. Το Τμήμα Λοιμωδών και Παρασιτικών Νοσημάτων 
της Διεύθυνσης Υγείας των Ζώων της Γενικής Διεύ¬ 
θυνσης Βιώσιμης Ζ.Π. και Κτηνιατρικής του Υπουργείου 
Αγροτικής Ανάπτυξης και Τροφίμων, το οποίο: 

(α) Μεριμνά για το συντονισμό και τη διαχείριση του 
Προγράμματος σε ολόκληρη τη χώρα, τόσο κατά τις 
επιμέρους διατάξεις του, όσο και στο σύνολό του. 

(β) Σε συνεργασία με τις Αρχές και τους Φορείς που 
αναφέρονται στις παραγράφους 2, 3, 4 και 5 του παρό¬ 
ντος άρθρου συλλέγει, επεξεργάζεται και ερμηνεύει τα 
κλινικά, εργαστηριακά και επιδημιολογικά στοιχεία που 
προκύπτουν από την εφαρμογή του προγράμματος σε 
τοπικό, περιφερειακό και εθνικό επίπεδο. 

(γ) Εισηγείται ή/και λαμβάνει κατάλληλα μέτρα σε 
εθνικό επίπεδο για την επίτευξη των στόχων του προ¬ 
γράμματος. 

(δ) Χειρίζεται, στα πλαίσια των αρμόδιων Κοινοτικών 
οργάνων και Διεθνών οργανισμών, όλα τα θέματα που 
σχετίζονται με τους στόχους και τα αποτελέσματα του 
Προγράμματος. 

(ε) Ορίζει τους φορείς εφαρμογής του Προγράμματος 
και προσδιορίζει τις αρμοδιότητες και υποχρεώσεις 
αυτών ανάλογα με τις ανάγκες του Προγράμματος. 

(στ) Οργανώνει και συμμετέχει σε ενημερωτικές εκ¬ 
στρατείες κτηνιάτρων και κτηνοτροφών που διοργα- 
νώνονται ανά τη χώρα για την ευαισθητοποίηση και 
αποτελεσματικότερη διάγνωση της ΣΕΒ. 

2. Εθνικό Εργαστήριο Αναφοράς ΜΣΕ 

2.1 Ορισμός Εθνικού Εργαστηρίου Αναφοράς ΜΣΕ 

Το Κτηνιατρικό Εργαστήριο Λάρισας του Υπουργείου 
Αγροτικής Ανάπτυξης και Τροφίμων, ορίζεται ως Εθνικό 
Εργαστήριο Αναφοράς για τις ταχείες ανοσολογικές δι¬ 
αγνωστικές μεθόδους βοοειδών που εφαρμόζονται στην 
Ελλάδα και τις επιβεβαιωτικές δοκιμές με ανοσοκαθή- 
λωση (ννβείθΐη όΙοί), όπως καθορίζονται στο παράρτημα 
X του Κανονισμού (ΕΚ) αρ. 999/2001, όπως τροποποι¬ 
ήθηκε και ισχύει και στο παράρτημα I της παρούσας. 

2.2. Αρμοδιότητες και Υποχρεώσεις του Εθνικού Ερ¬ 
γαστηρίου Αναφοράς ΜΣΕ 

Κατά την εφαρμογή του Προγράμματος το Εθνικό 
Εργαστήριο Αναφοράς ΜΣΕ έχει τις ακόλουθες αρμο¬ 
διότητες και υποχρεώσεις: 

(α) Προβαίνει σε εξέταση δειγμάτων εγκεφαλικού 
ιστού από κλινικά ύποπτα βοοειδή που αποστέλλονται 
από ολόκληρη την ελληνική επικράτεια με ταχείες ανο- 
σολογικές δοκιμές και επιβεβαιωτικές δοκιμές ανοσοκα- 
θήλωσης (ννοείθΐη όΙοί). Σε όλα τα θετικά στην ταχεία 
δοκιμή δείγματα που προωθούνται από τα Εξουσιοδο¬ 
τημένα Εργαστήρια για ΜΣΕ προς το Εθνικό Εργαστή¬ 
ριο διενεργεί επιβεβαιωτικές δοκιμές ανοσοκαθήλωσης 
(ννοείθΓπ όΙοί). 

(β) Προωθεί τα θετικά στις ταχείες δοκιμές δείγματα 
εγκεφαλικού ιστού βοοειδών ή/και τα επιβεβαιωμένα 
θετικά δείγματα με δοκιμές ανοσοκαθήλωσης στο Κοι¬ 
νοτικό Εργαστήριο Αναφοράς για περαιτέρω εργαστη¬ 
ριακές εξετάσεις (ιστοπαθολογικές, ανοσοιστοχημικές ή 

ανίχνευση χαρακτηριστικών ινιδίων 3ΑΕ με ηλεκτρονική 
μικροσκοπία). 

(γ) Ενημερώνει άμεσα τηλεομοιοτυπικώς και κατόπιν 
εγγράφως την αρμόδια Κτηνιατρική Αρχή σχετικά με 
τα αποτελέσματα των εξετάσεων που πραγματοποιεί 
χρησιμοποιώντας τα κατάλληλα υποδείγματα εγγρά¬ 
φων του Εγχειριδίου Οδηγιών εφαρμογής του προγράμ¬ 
ματος ΣΕΒ. 

(δ) Σε συνεργασία με τις Αρχές και τους Φορείς του 
παρόντος άρθρου, επεξεργάζεται και ερμηνεύει τα απο¬ 
τελέσματα που προκύπτουν από την εφαρμογή του 
Προγράμματος από όλα τα εξουσιοδοτημένα εργαστή¬ 
ρια, ενημερώνει και προωθεί αυτά στο Τμήμα Λοιμωδών 
και Παρασιτικών Νοσημάτων της Διεύθυνσης Υγείας 
των Ζώων του Υπουργείου Ανάπτυξης και Τροφίμων 
το οποίο είναι υπεύθυνο για τον συντονισμό του προ¬ 
γράμματος. 

(ε) Συνδράμει τις αρμόδιες Κτηνιατρικές Αρχές των 
Περιφερειακών Ενοτήτων στη διενέργεια επιδημιολογι- 
κής διερεύνησης επί θετικού αποτελέσματος. 

(στ) Τηρεί αρχείο των εξετάσεων που πραγματοποιεί 
και των ενεργειών στις οποίες προβαίνει κατ’ εφαρμογή 
του Προγράμματος και ενημερώνει τη βάση δεδομένων 
που τηρείται στην Κεντρική Υπηρεσία, τακτικά μεν ανά 
μήνα, έκτακτα δε επί κάθε θετικού ή ύποπτου αποτε¬ 
λέσματος. 

(ζ) Παρακολουθεί και ενημερώνεται επί των διεθνών 
επιστημονικών εξελίξεων στον τομέα διάγνωσης και 
ελέγχου των ΜΣΕ και προσαρμόζει ανάλογα τις δια¬ 
γνωστικές μεθόδους και τα πρωτόκολλα που εφαρμόζει. 

(η) Συνεργάζεται με τα Εξουσιοδοτημένα για τη διά¬ 
γνωση των ΜΣΕ Εργαστήρια με σκοπό: 

- τον συντονισμό για ομοιόμορφη εφαρμογή και ερ¬ 
μηνεία των αποτελεσμάτων των διαγνωστικών δοκιμών 
των ΜΣΕ, 

- την πιστοποίηση της ορθής εφαρμογής των διαγνω¬ 
στικών δοκιμών των ΜΣΕ, 

- την οργάνωση μίας τουλάχιστον δι-εργαστηριακής 
συγκριτικής δοκιμής (ίηΙθί'-Ιαόοΐ'αΙοΐ'γ ρΐΌίίοίβπογ Ιοείε) 
κατ’ έτος για την επιβεβαίωση της ικανότητας και της 
αξιοπιστίας των αποτελεσμάτων των εξουσιοδοτημένων 
εργαστηρίων των ΜΣΕ, 

- την οργάνωση μίας τουλάχιστον επιτόπιας επίσκε¬ 
ψης σε κάθε Εξουσιοδοτημένο Εργαστήριο των ΜΣΕ 
κατ’ έτος, 

- την οργάνωση μίας (1) τουλάχιστο κοινής συνάντη¬ 
σης όλων των Εξουσιοδοτημένων Εργαστηρίων των 
ΜΣΕ κατ’ έτος. 

(θ) Συνεργάζεται με το Κοινοτικό Εργαστήριο Αναφο¬ 
ράς για οποιαδήποτε καινούργια δεδομένα αναφορικά 
με τις διαγνωστικές δοκιμές και υφίσταται έλεγχο από 
αυτό με τεστ αξιολόγησης ικανοτήτων (ρτοίιοίβηογ ΙβεΙ) 
για όλες τις διαγνωστικές δοκιμές που εφαρμόζονται. 

(ι) Συνεργάζεται με τις αρμόδιες κεντρικές αρχές της 
Γ ενικής Διεύθυνσης Κτηνιατρικής του Υπουργείου Αγρο¬ 
τικής Ανάπτυξης και Τροφίμων και παρέχει τη συνδρομή 
του σε επιθεωρήσεις ή άλλους ελέγχους που πραγμα¬ 
τοποιούνται στη χώρα από υπηρεσίες της Ευρωπαϊκής 
Ένωσης. 

3. Εξουσιοδοτημένα Εργαστήρια για τη διάγνωση ΜΣΕ 
με ταχείες ανοσολογικές δοκιμές 

3.1 Ορισμός των Εξουσιοδοτημένων Εργαστηρίων των 
ΜΣΕ για ταχείες ανοσολογικές δοκιμές 


Για τις ανάγκες εφαρμογής του Προγράμματος εξου¬ 
σιοδοτούνται, για την εφαρμογή ταχειών ανοσολογι- 
κών μεθόδων για τη διάγνωση της ΣΕΒ τα ακόλουθα 
Εργαστήρια: 

α) Το Κτηνιατρικό Εργαστήριο Ιωαννίνων του Υπουρ¬ 
γείου Αγροτικής Ανάπτυξης και Τροφίμων, το οποίο 
εξετάζει με εγκεκριμένη ταχεία ανοσολογική μέθοδο, 
δείγματα εγκεφαλικού ιστού από βοοειδή που σφά¬ 
ζονται για ανθρώπινη κατανάλωση και νεκρά βοοειδή 
προερχόμενα από τους νομούς: Ιωαννίνων, Θεσπρωτίας, 
Κέρκυρας, Πρεβέζης, Αρτας, Αιτωλοακαρνανίας, Λάρι¬ 
σας, Τρικάλων και Καρδίτσας. 

β) Το Ινστιτούτο Αφθώδους Πυρετού και Εξωτικών Νοση¬ 
μάτων του Κέντρου Κτηνιατρικών Ιδρυμάτων Αθηνών του 
Υπουργείου Αγροτικής Ανάπτυξης και Τροφίμων, το οποίο 
εξετάζει με εγκεκριμένη ταχεία ανοσολογική μέθοδο, δείγ¬ 
ματα εγκεφαλικού ιστού από βοοειδή που σφάζονται για 
ανθρώπινη κατανάλωση και νεκρά βοοειδή προερχόμενα 
από παρακάτω νομούς: Αθηνών, Ανατολικής και Δυτικής 
Αττικής, Πειραιώς, Φθιώτιδας, Φωκίδας, Βοιωτίας, Ευρυ¬ 
τανίας, Εύβοιας, Ζακύνθου, Ηλείας, Μεσσηνίας, Αχαίας, 
Αρκαδίας, Λακωνίας, Κορίνθου, Αργολίδας, Χίου, Λέσβου, 
Σάμου, Κυκλάδων, Δωδεκανήσου, Λευκάδας, Κεφαλληνίας, 
Χανίων, Ρεθύμνης, Ηρακλείου και Λασιθίου. 

γ) Το Εργαστήριο Ιολογίας του Κέντρου Κτηνιατρικών 
Ιδρυμάτων Θεσσαλονίκης του Υπουργείου Αγροτικής 
Ανάπτυξης και Τροφίμων, το οποίο εξετάζει με εγκε¬ 
κριμένη ταχεία ανοσολογική μέθοδο, δείγματα εγκε¬ 
φαλικού ιστού βοοειδών που σφάζονται για ανθρώπινη 
κατανάλωση και νεκρών βοοειδών προερχόμενα από 
τους νομούς: Έβρου, Ροδόπης, Ξάνθης, Δράμας, Καβά¬ 
λας, Φλώρινας, Σερρών, Κιλκίς, Θεσσαλονίκης, Χαλκι¬ 
δικής, Πέλλας, Ημαθίας, Πιερίας, Κοζάνης, Γρεβενών, 
Καστοριάς και Μαγνησίας. 

3.2 Αρμοδιότητες και Υποχρεώσεις των Εξουσιοδοτη¬ 
μένων Εργαστηρίων των ΜΣΕ για ταχείες ανοσολογικές 
δοκιμές. 

Κατά την εφαρμογή του Προγράμματος τα Εξουσιο¬ 
δοτημένα Εργαστήρια της παραγράφου 3.1 του παρό¬ 
ντος άρθρου, έχουν τις ακόλουθες αρμοδιότητες και 
υποχρεώσεις: 

(α) Εκτελούν ταχείες δοκιμές στα δείγματα εγκεφα¬ 
λικού ιστού από βοοειδή που σφάζονται για ανθρώπινη 
κατανάλωση και νεκρά βοοειδή που λαμβάνονται και 
αποστέλλονται από τις αρμόδιες Κτηνιατρικές Αρχές 
των Περιφερειακών Ενοτήτων αρμοδιότητάς τους. 

(β) Σε περίπτωση θετικού ή ύποπτου αποτελέσμα¬ 
τος της ταχείας διαγνωστικής δοκιμής για τη ΣΕΒ που 
εφαρμόζουν, διαβιβάζουν τα δείγματα αυτά στο αρμό¬ 
διο Εθνικό Εργαστήριο Αναφοράς για επιβεβαίωση του 
αποτελέσματος. 

(γ) Ενημερώνουν άμεσα τηλεομοιοτυπικώς και κατό¬ 
πιν εγγράφως την αρμόδια Κτηνιατρική Αρχή σχετικά 
με τα αποτελέσματα των εξετάσεων που πραγματο¬ 
ποιούν χρησιμοποιώντας τα κατάλληλα υποδείγματα 
εγγράφων του Εγχειριδίου Οδηγιών εφαρμογής του 
προγράμματος της ΣΕΒ. 

(δ) Τηρούν αρχείο των εξετάσεων που πραγματο¬ 
ποιούν και των ενεργειών στις οποίες προβαίνουν κατ’ 
εφαρμογή του Προγράμματος και ενημερώνουν τη βάση 
δεδομένων που τηρείται στην Κεντρική Υπηρεσία, τακτι¬ 
κά μεν ανά μήνα, έκτακτα δε επί κάθε θετικού ή ύποπτου 
αποτελέσματος ταχείας δοκιμής. 

(ε) Συνεργάζονται με το Εθνικό Εργαστήριο Αναφοράς 
για τις ΜΣΕ με σκοπό: 

- την ομοιόμορφη εφαρμογή και ερμηνεία των αποτε¬ 
λεσμάτων των διαγνωστικών δοκιμών των ΜΣΕ, 

- την πιστοποίηση της ορθής εφαρμογής των διαγνω¬ 
στικών δοκιμών των ΜΣΕ, 

και συμμετέχουν για την επίτευξη των παραπάνω σκο¬ 
πών, σε μία τουλάχιστον δι-εργαστηριακή συγκριτική 
δοκιμή (ίηΙθΓ-ΙαάθΓ3ΐθΓγ ρωίιοίΘηογ ΙοεΙδ) κατ’ έτος, για 
την επιβεβαίωση της ικανότητας και της αξιοπιστίας 
των αποτελεσμάτων τους. 

(στ) Συνεργάζονται και συμμετέχουν στην οργάνωση 
μίας (1) τουλάχιστο κοινής συνάντησης όλων των Εξου¬ 
σιοδοτημένων Εργαστηρίων των ΜΣΕ και του Εθνικού 
Εργαστηρίου Αναφοράς για τις ΜΣΕ κατ ’ έτος και δέχο¬ 
νται μία τουλάχιστον επιτόπια επίσκεψη από το Εθνικό 
Εργαστήριο Αναφοράς κατ’ έτος. 

(ζ) Συνεργάζονται με τις αρμόδιες κεντρικές αρχές 
της Γενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων και παρέχουν τη 
συνδρομή τους σε επιθεωρήσεις ή άλλους ελέγχους 
που πραγματοποιούνται στη χώρα από υπηρεσίες της 
Ευρωπαϊκής Ένωσης. 

4. Τμήματα Κτηνιατρικής των Διευθύνσεων Αγροτικής 
Οικονομίας και Κτηνιατρικής των Περιφερειακών Ενοτήτων 
και Δ/νσεις Κτηνιατρικής των Γ ενικών Διευθύνσεων Περιφε¬ 
ρειακής Αγρ. Οικονομίας και Κτηνιατρικής των Περιφερειών. 

Α. Τα Τμήματα Κτηνιατρικής των Π.Ε. είναι υπεύθυνα 
για την οργάνωση, συντονισμό και εφαρμογή της ενερ¬ 
γητικής και παθητικής επιτήρησης, ελέγχου και των μέ¬ 
τρων εξάλειψης της ΣΕΒ, συμπεριλαμβανομένης και της 
επιβολής των κυρώσεων, στην περιοχή αρμοδιότητας 
τους, και ορίζουν έναν Υπεύθυνο συντονιστή κτηνίατρο. 

Ειδικότερα έχουν τις παρακάτω υποχρεώσεις και αρ¬ 
μοδιότητες: 

(α) Οργανώνουν τη δειγματοληψία για την όσο το 
δυνατόν πληρέστερη εφαρμογή του προγράμματος 
σε συνεργασία με τα Τοπικά Αγροτικά Κτηνιατρεία ή 
Κτηνιατρικά Κέντρα της περιοχής αρμοδιότητας τους. 

(β) Συλλέγουν και αποστέλλουν τα δείγματα εγκεφαλι¬ 
κού ιστού από τις ηλικιακές ομάδες βοοειδών που ορίζει το 
πρόγραμμα. Τα ύποπτα βοοειδή που οδηγούνται στο σφα¬ 
γείο συνοδεύονται με έγγραφο ενημέρωσης του κρεοσκό- 
που για τη διενέργεια δειγματοληψίας χρησιμοποιώντας 
τα κατάλληλα υποδείγματα εγγράφων του Εγχειρίδιου 
Οδηγιών εφαρμογής του Προγράμματος της ΣΕΒ. 

(γ) Διατηρούν ατομικό αρχείο για κάθε μία ύποπτη 
ή θετική με Σπογγώδη Εγκεφαλοπάθεια εκτροφή, που 
περιλαμβάνει τα δελτία εξέτασης όλων των νεκρών και 
σφαγμένων ζώων της εκτροφής και τηρούν μητρώο στο 
οποίο καταγράφονται όλες οι ενέργειες που πραγματο¬ 
ποιούνται σε κάθε θετική εκτροφή κατ’ εφαρμογή του 
παρόντος Προγράμματος και τα αποτελέσματα αυτών 
των ενεργειών. 

(δ) Συνεργάζονται τόσο με το Εθνικό Εργαστήριο Ανα¬ 
φοράς ΜΣΕ όσο και με την Διεύθυνση Υγείας των Ζώων 
της Γ ενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων, για την αποτελε¬ 
σματικότερη διενέργεια της επιδημιολογικής έρευνας 
σε εκτροφή με θετικό κρούσμα ΣΕΒ. 

(ε) Επιβλέπουν και πιστοποιούν την ορθή εφαρμο¬ 
γή καθαρισμού και απολύμανσης σε κάθε εκτροφή με 
θετικό κρούσμα ΣΕΒ χρησιμοποιώντας τα κατάλληλα 


υποδείγματα εγγράφων του Εγχειρίδιου Οδηγιών εφαρ¬ 
μογής του Προγράμματος της ΣΕΒ. 

(στ) Κοινοποιούν στο Τμήμα Λοιμωδών και Παρασι- 
τικών Νοσημάτων της Διεύθυνσης Υγείας των Ζώων 
της Γ ενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων, τα κατάλληλα δι¬ 
οικητικά έγγραφα που περιλαμβάνονται στο Εγχειρίδιο 
Οδηγιών Εφαρμογής του Προγράμματος ΣΕΒ. 

(ζ) Κοινοποιούν στους υπεύθυνους των εκτροφών 
βοοειδών τα αποτελέσματα των εργαστηριακών εξε¬ 
τάσεων που διενεργούνται σε ζώα της εκτροφής τους 
και διατηρούν αντίγραφο όλων των εργαστηριακών 
εξετάσεων στον ατομικό φάκελο της εκτροφής. 

(η) Επιβάλουν τις κυρώσεις σε περίπτωση μη συμμόρ¬ 
φωσης με τις απαιτήσεις των διατάξεων της παρούσας 
απόφασης. 

(θ) Οργανώνουν ενημερωτική εκστρατεία σε περι¬ 
φερειακό και τοπικό επίπεδο για την εγρήγορση της 
γεωργικής κοινότητας και της συναφούς βιομηχανίας 
σχετικά με τους στόχους, το περιεχόμενο και τις δια¬ 
δικασίες του προγράμματος. 

(ι) Ενημερώνουν το αρμόδιο Τμήμα της Διεύθυνσης, 
Αγροτικής Οικονομίας και Κτηνιατρικής των Περιφερει¬ 
ακών Ενοτήτων, στο οποίο ανήκει ο Επόπτης Κυκλοφο¬ 
ρίας Ζωοτροφών, για την ύπαρξη εκτροφής με θετικό 
κρούσμα ΣΕΒ για την πραγματοποίηση δειγματοληψίας 
στις ζωοτροφές της εκτροφής ή/ και του προμηθευτή 
ζωοτροφών της συγκεκριμένης εκτροφής, τα αποτε¬ 
λέσματα και συμπεράσματα της οποίας συμπεριλαμ- 
βάνονται στην επιδημιολογική έρευνα που διεξάγουν. 

(ια) Συνεργάζονται με τις Διευθύνσεις Κτηνιατρικής 
των Γ ενικών Διευθύνσεων Περιφερειακής Αγρ. Οικονο¬ 
μίας και Κτηνιατρικής των Περιφερειών με στόχο την 
ορθότερη εφαρμογή του προγράμματος ΜΣΕ. 

(ιβ) Συνεργάζονται με την αρμόδια Κεντρική Αρχή 
της Γενικής Διεύθυνσης Κτηνιατρικής του Υπουργεί¬ 
ου Αγροτικής Ανάπτυξης και Τροφίμων και παρέχουν 
την συνδρομή τους σε επιθεωρήσεις ή ελέγχους που 
πραγματοποιούνται στη χώρα από υπηρεσίες της Ευ¬ 
ρωπαϊκής Ένωσης. 

Β. Οι Διευθύνσεις Κτηνιατρικής των Γ ενικών Διευθύν¬ 
σεων Περιφερειακής Αγρ. Οικονομίας και Κτηνιατρικής 
των Περιφερειών είναι υπεύθυνες για την εποπτεία, 
τον συντονισμό και την αξιολόγηση της πορείας του 
προγράμματος ΣΕΒ στην περιοχή αρμοδιότητάς τους 
και συνεργάζονται με τα Τμήματα Κτηνιατρικής των 
ΠΕ περιοχής αρμοδιότητάς τους όπως επίσης και με 
την αρμόδια Κεντρική Αρχή της Γενικής Διεύθυνσης 
Κτηνιατρικής του Υπουργείου Αγροτικής Ανάπτυξης 
και Τροφίμων. 

5. Υπεύθυνοι εκμεταλλεύσεων βοοειδών, σφαγείων και 
εγκαταστάσεων αποτέφρωσης 
(α) Οι υπεύθυνοι των εκμεταλλεύσεων βοοειδών ολό¬ 
κληρης της χώρας, συμπεριλαμβανομένων και των κλει¬ 
στών ή πειραματικών αγελών που διατηρούνται σε Κέ¬ 
ντρα, Ινστιτούτα ή Φορείς που τελούν υπό την εποπτεία 
του Υπουργείου Αγροτικής Ανάπτυξης και Τροφίμων 
υποχρεούνται να συνεργάζονται με τις αρμόδιες Κτη¬ 
νιατρικές Αρχές των Περιφερειακών Ενοτήτων, για την 
εφαρμογή του προγράμματος. Ειδικότερα, είναι υποχρε¬ 
ωμένοι να ενημερώνουν άμεσα, σε διάστημα μικρότερο 
των 24 ωρών, τις αρμόδιες Κτηνιατρικές Αρχές των 
Περιφερειακών Ενοτήτων σε κάθε περίπτωση: 

- νεκρού βοοειδούς (σύμφωνα με τα ηλικιακά όρια του 
άρθρου 4) στην εκτροφή τους για τη λήψη δείγματος 
εγκεφαλικού ιστού 

- βοοειδούς που εμφανίζει νευρολογικές διαταρα¬ 
χές ή διαταραχές της συμπεριφοράς ή προοδευτική 
υποβάθμιση της γενικής κατάστασης που συνδέεται 
με προσβολή του κεντρικού νευρικού συστήματος για 
περαιτέρω κλινική και εργαστηριακή διερεύνηση. 

(β) Οι υπεύθυνοι εκμεταλλεύσεων βοοειδών είναι 
υποχρεωμένοι να διατηρούν στον ατομικό φάκελο της 
εκτροφής όλα τα αποτελέσματα των εργαστηριακών 
εξετάσεων που διενεργούνται σε βοοειδή της εκμετάλ¬ 
λευσής τους και παράλληλα να ενημερώνουν το μητρώο 
της εκμετάλλευσης για οποιεσδήποτε μεταβολές στον 
πληθυσμό της μονάδας εκτροφής. 

(γ) Οι υπεύθυνοι των εκτροφών βοοειδών στις οποίες 
έχουν επιβεβαιωθεί θετικά ως προς την ΣΕΒ κρούσματα 
και βρίσκονται υπό επιτήρηση υποχρεούνται να συμμορ¬ 
φώνονται με τα περιοριστικά μέτρα και τις υποδείξεις 
των αρμόδιων Κτηνιατρικών Αρχών των Περιφερειακών 
Ενοτήτων. 

(δ) Οι υπεύθυνοι λειτουργίας των σφαγείων βοοειδών 
υποχρεούνται να συνεργάζονται με τις αρμόδιες Κτη¬ 
νιατρικές Αρχές των Περιφερειακών Ενοτήτων και να 
συμμορφώνονται με τις υποδείξεις αυτών. Εξασφαλίζουν 
ότι ο προ σφαγής κλινικός έλεγχος των βοοειδών και 
η μετά σφαγής επιθεώρηση σφάγιων ζώων πραγμα¬ 
τοποιείται υπό κατάλληλες συνθήκες σύμφωνα με τις 
διατάξεις των Καν (ΕΚ) αρ. 854/2004 και αρ. 853/2004, 
και η συλλογή των απαραίτητων δειγμάτων εγκεφαλι¬ 
κού ιστού από σφαγμένα βοοειδή διενεργείται σύμφωνα 
με τις διατάξεις του Καν (ΕΚ) αρ. 999/2001. 

(ε) Οι υπεύθυνοι λειτουργίας των μονάδων αποτέφρω¬ 
σης πτωμάτων ζώων ή μονάδων μεταποίησης υλικών 
ειδικού κινδύνου κατηγορίας I, ή εγκεκριμένων μονάδων 
συν-αποτέφρωσης σύμφωνα με τον Κανονισμό (ΕΚ) αρ. 
1069/2009, υποχρεούνται να συνεργάζονται και να συμ¬ 
μορφώνονται με τις υποδείξεις των αρμοδίων Κτηνια¬ 
τρικών Αρχών των Περιφερειακών Ενοτήτων για την 
εξουδετέρωση του κινδύνου της ΣΕΒ. 

Αρθρο 4 

Σύστημα επιτήρησης 

1. Επιτήρηση βοοειδών ανάλογα με τη χώρα γέννησης 

Α. Η επιτήρηση βοοειδών τα οποία γεννήθηκαν στην 
Ελλάδα ή σε μία από τις χώρες του παραρτήματος II 
παράγραφος 1 εφαρμόζεται 

1. σε ζώα ηλικίας>72 μηνών που σφάζονται για κατα¬ 
νάλωση από τον άνθρωπο 

2. σε ζώα ηλικίας>48 μηνών 

α. που σφάζονται για ανθρώπινη κατανάλωση κατά 
τις ακόλουθες περιπτώσεις: 

- υποβάλλονται σε επείγουσα σφαγή σύμφωνα με το 
σημείο 1 του κεφαλαίου VI του τμήματος I του παραρ¬ 
τήματος III του κανονισμού (ΕΚ) αριθ. 853/2004, ή 

- σε προ της σφαγής επιθεώρηση διαπιστώνονται πα¬ 
ρατηρήσεις σχετικά με ατυχήματα, ή σοβαρά φυσιολο¬ 
γικά και λειτουργικά προβλήματα, ή σημάδια σύμφωνα 
με το σημείο 2 του τμήματος Β του κεφαλαίου II της 
ενότητας I του παραρτήματος I του κανονισμού (ΕΚ) 
αριθ. 854/2004. 

β. δεν σφάζονται για ανθρώπινη κατανάλωση και βρί¬ 
σκονται νεκρά ή ετοιμοθάνατα, ανεξάρτητα από την αι¬ 


τία θανάτου, ή έχουν θανατωθεί για οποιοδήποτε λόγο, 
με εξαίρεση τη θανάτωση στα πλαίσια εκστρατείας 
καταπολέμησης επιδημικής νόσου (όπως π.χ. επιδημία 
αφθώδους πυρετού). 

Β. Η επιτήρηση βοοειδών τα οποία γεννήθηκαν σε μία 
από τις χώρες του παραρτήματος II παράγραφος 2 ή 
τρίτες χώρες εφαρμόζεται σε ζώα: 

1. ηλικίας>24 μηνών τα οποία 

α. σφάζονται για ανθρώπινη κατανάλωση κατά τις 
ακόλουθες περιπτώσεις 

- υποβάλλονται σε επείγουσα σφαγή σύμφωνα με το 
σημείο 1 του κεφαλαίου VI του τμήματος I του παραρ¬ 
τήματος III του κανονισμού (ΕΚ) αριθ. 853/2004 , ή 

- σε προ της σφαγής επιθεώρηση διαπιστώνονται πα¬ 
ρατηρήσεις σχετικά με ατυχήματα, ή σοβαρά φυσιολο¬ 
γικά και λειτουργικά προβλήματα, ή σημάδια σύμφωνα 
με το σημείο 2 του τμήματος Β του κεφαλαίου II της 
ενότητας I του παραρτήματος I του κανονισμού (ΕΚ) 
αριθ. 854/2004. 

β. δεν σφάζονται για ανθρώπινη κατανάλωση και βρί¬ 
σκονται νεκρά ή ετοιμοθάνατα, ανεξάρτητα από την αι¬ 
τία θανάτου, ή έχουν θανατωθεί για οποιοδήποτε λόγο, 
με εξαίρεση τη θανάτωση στα πλαίσια εκστρατείας 
καταπολέμησης επιδημικής νόσου (όπως π.χ. επιδημία 
αφθώδους πυρετού). 

2. ηλικίας>30 μηνών τα οποία σφάζονται κατανάλωση 
από τον άνθρωπο 

Σε περίπτωση κλινικής υποψίας ΜΣΕ είτε στον προ 
σφαγής έλεγχο είτε στην εκμετάλλευση εφαρμόζονται 
όλα τα προβλεπόμενα στο άρθρο 5 της παρούσας. 

2. Κανόνες δειγματοληψίας 

Από την υποχρέωση της καθολικής εξέτασης δειγμά¬ 
των εγκεφαλικού ιστού για τη ΣΕΒ από τις ηλικιακές 
ομάδες βοοειδών της παραγράφου 1 του παρόντος 
άρθρου, εξαιρούνται μόνο απομακρυσμένα νησιά της 
χώρας τα οποία δεν διαθέτουν Τοπική Κτηνιατρική Αρχή 
και η συλλογή δείγματος είναι δυσχερής. 

Η συλλογή και η αποστολή δειγμάτων εγκεφαλικού 
ιστού από τις παραπάνω ηλικιακές ομάδες βοοειδών, γί¬ 
νεται σύμφωνα με τις Τεχνικές Οδηγίες που παρέχονται 
στο Εγχειρίδιο Οδηγιών για τη ΣΕΒ, και τα δείγματα 
προωθούνται στο αρμόδιο Εργαστήριο συνοδευόμενα 
από το ανάλογο, συμπληρωμένο έντυπο που περιλαμ¬ 
βάνεται στο Εγχειρίδιο Οδηγιών για τη ΣΕΒ. 

3. Χώροι και διαδικασίες άσκησης της επιτήρησης 

Η επιτήρηση της ΣΕΒ ασκείται στους ακόλουθους 
χώρους: 

(α) σε όλα τα σφαγεία της χώρας στα πλαίσια 

- της υποχρεωτικής δειγματοληψίας εγκεφαλικού 
ιστού από όλα τα σφάγια βοοειδών των ηλικιακών 
ομάδων που περιγράφονται στην παράγραφο 1 του 
παρόντος άρθρου. 

- του προ σφαγής ελέγχου και αποσκοπεί στον εντο¬ 
πισμό βοοειδών με νευρολογικές διαταραχές ή διαταρα¬ 
χές της συμπεριφοράς ή προοδευτική υποβάθμιση της 
γενικής κατάστασης που συνδέεται με προσβολή του 
κεντρικού νευρικού συστήματος (κλινικά ύποπτα ζώα). 

Όταν ένα βοοειδές που σφάζεται για κατανάλωση από 
τον άνθρωπο υποβάλλεται σε ταχεία δοκιμή για ΣΕΒ, 
στο σφάγιο του εν λόγω ζώου δεν δίδεται σήμανση 
υγειονομικού ελέγχου, όπως προβλέπεται στο Κεφά¬ 
λαιο III, Παράρτημα I του Καν (ΕΚ) αρ. 854/2004 έως 
ότου υπάρξει αρνητικό αποτέλεσμα ταχείας δοκιμής. 

Όλα τα τεμάχια σώματος του ζώου που υποβάλλεται 
σε ταχεία δοκιμή ΣΕΒ, συμπεριλαμβανομένου και του 
δέρματος αυτού, παραμένουν υπό επίσημο έλεγχο έως 
ότου υπάρξει αρνητικό αποτέλεσμα ταχείας δοκιμής 
εκτός από τα ζωικά υποπροϊόντα που καταστρέφονται 
άμεσα σύμφωνα με τον Κανονισμό (ΕΚ) αρ. 1069/2009. 

Όταν το αποτέλεσμα της ταχείας δοκιμής είναι θε¬ 
τικό ή ασαφές, το σφάγιο καθώς και το δέρμα αυτού 
καταστρέφονται με αποτέφρωση. Το αμέσως προηγού¬ 
μενο καθώς και τα δύο επόμενα σφάγια από το σφάγιο 
που βρέθηκε θετικό ή ασαφές που βρίσκονταν στην 
αλυσίδα παραγωγής του σφαγείου καταστρέφονται 
με αποτέφρωση. 

(β) σε όλες τις εκτροφές της χώρας συμπεριλαμ¬ 
βανομένων και των κλειστών ή πειραματικών αγελών 
που διατηρούνται σε Κέντρα, Ινστιτούτα ή Φορείς που 
τελούν υπό την εποπτεία του Υπουργείου Αγροτικής 
Ανάπτυξης και Τροφίμων. Η επιτήρηση αυτή διεξάγεται 
στα πλαίσια των συνήθων κτηνιατρικών δραστηριοτή¬ 
των για την παροχή περίθαλψης, την εφαρμογή προ¬ 
γραμμάτων ελέγχου/εκρίζωσης νοσημάτων, την έκδοση 
ή έλεγχο εγγράφων ή υγειονομικών πιστοποιητικών ή 
αδειών μετακίνησης ζώων, τη σήμανση ζώων, τη διενέρ¬ 
γεια επιδημιολογικής έρευνας, τη συλλογή δειγμάτων 
για διαγνωστικούς σκοπούς κ.τ,λ. και αποσκοπεί στον 
εντοπισμό κλινικά ύποπτων βοοειδών και συλλογή δειγ¬ 
μάτων από νεκρά ζώα σύμφωνα με τα αναφερόμενα 
στην παράγραφο 1 του παρόντος άρθρου ανεξαρτήτως 
αιτίας θανάτου. 

Αρθρο 5 

Μέτρα επί υποψίας ΣΕΒ 

Εάν υπάρχει υποψία για ΣΕΒ, δηλαδή σε περίπτωση: 

(α) θετικού αποτελέσματος ειδικής ταχείας δοκιμής 
για ΣΕΒ ή 

(β) κλινικής υποψίας κατά τον προ σφαγής έλεγχο ή 
σε ζωντανό βοοειδές εκτροφής τότε: 

1. Με απόφαση της αρμόδιας αρχής ΠΕ λαμβάνονται 
τα ακόλουθα μέτρα: 

(α) όλα τα βοοειδή της εκμετάλλευσης αυτής υπόκει- 
νται σε περιορισμό των μετακινήσεων μέχρι να γνωστο¬ 
ποιηθούν τα αποτελέσματα της εργαστηριακής, κλινικής 
και επιδημιολογικής έρευνας που διεξάγονται από τις 
αρμόδιες Κτηνιατρικές Αρχές. 

(β) Το κλινικά ύποπτο ζώο υποχρεωτικά θανατώνεται, 
δείγμα εγκεφαλικού ιστού αποστέλλεται στο αρμόδιο 
εργαστήριο για εργαστηριακή εξέταση. 

(γ) Όταν το αποτέλεσμα της ταχείας δοκιμής είναι 
θετικό ή ασαφές, το σφάγιο καθώς και το δέρμα αυτού 
καταστρέφονται με αποτέφρωση. Το αμέσως προηγού¬ 
μενο καθώς και τα δύο επόμενα σφάγια από το σφάγιο 
που βρέθηκε θετικό ή ασαφές που βρίσκονταν στην 
αλυσίδα παραγωγής του σφαγείου καταστρέφονται 
με αποτέφρωση. 

(δ) Απολύμανση των στεγασμένων και ανοικτών χώρων 
του σφαγείου και των σκευών, εργαλείων και αντικειμέ¬ 
νων που χρησιμοποιούνται σε αυτό όπως περιγράφεται 
στο Εγχειρίδιο Οδηγιών του Προγράμματος για τη ΣΕΒ. 

Η εκτροφή εξακολουθεί να υπόκειται σε επίσημο πε¬ 
ριορισμό μέχρι γνωστοποιήσεως του εργαστηριακού 
αποτελέσματος της επιβεβαιωτικής δοκιμής. 

2. Με ευθύνη της αρμόδιας κτηνιατρικής αρχής ΠΕ 
εξασφαλίζεται ότι οι ακόλουθες ενέργειες λαμβάνουν 


χώρα σε κάθε περίπτωση που τίθεται υποψία ΣΕΒ σε 
εκτροφή βοοειδών: 

(α) Ενημέρωση των κτηνοτροφών σχετικά με τη συ¬ 
μπτωματολογία, την παθογένεια και την επιδημιολογία 
της ΣΕΒ. 

(β) Επεξήγηση των ισχυόντων νομικών, διοικητικών και 
οικονομικών μέτρων. 

(γ) Έγγραφη ενημέρωση του ιδιοκτήτη της εκτρο¬ 
φής για τις υποχρεώσεις του που αφορούν την τήρη¬ 
ση των περιοριστικών μέτρων στις μετακινήσεις ζώων 
της εκτροφής (δηλαδή απαγόρευση εισόδου και εξόδου 
ζώων από την ύποπτη εκτροφή) που εξακολουθούν να 
υφίστανται μέχρι γνωστοποιήσεως του αποτελέσματος 
της επιβεβαιωτικής δοκιμής. 

(δ) Ατομική σήμανση και καταγραφή όλων των ζώων 
της εκτροφής. 

(ε) Λήψη του ιστορικού της εκτροφής και διεξαγωγή 
επιδημιολογικής έρευνας. Εάν υπάρχουν ενδείξεις ότι 
η εκμετάλλευση που βρισκόταν το ζώο όταν ενέκυψαν 
οι υπόνοιες της ΣΕΒ δεν είναι κατά πάσα πιθανότητα, 
η εκμετάλλευση στην οποία το ζώο ενδέχεται να μο- 
λύνθηκε, οι αρμόδιες αρχές λαμβάνουν τα κατάλληλα 
μέτρα ώστε να τεθούν σε επίσημη επιτήρηση και οι δύο 
εκμεταλλεύσεις στις οποίες βρισκόταν το ζώο. 

(στ) Κλινική εξέταση όλων των ζώων για διαπίστωση 
τυχόν συμπτωμάτων που θέτουν υποψία ΣΕΒ. 

(ζ) Θανάτωση των ύποπτων ζώων, συλλογή κατάλλη¬ 
λου δείγματος για εργαστηριακή εξέταση και ακολού¬ 
θως αποτέφρωση των πτωμάτων. 

3. Αρση των μέτρων που επιβλήθηκαν επί υποψίας 
Με απόφαση της αρμόδιας αρχής ΠΕ και κατόπιν αρ¬ 
νητικής ταχείας δοκιμής ή αρνητικής επιβεβαιωτικής 
δοκιμής αίρονται τα επιβληθέντα μέτρα. 

4. Για την τεκμηρίωση της εφαρμογής των μέτρων επί 
υποψίας ΣΕΒ καθώς και της άρσης αυτών, συμπληρώ¬ 
νονται και κοινοποιούνται τα ανάλογα κατά περίπτωση 
διοικητικά έγγραφα που περιλαμβάνονται στο Εγχειρί¬ 
διο Οδηγιών εφαρμογής του προγράμματος για τη ΣΕΒ. 

Αρθρο 6 

Μέτρα επί επιβεβαιώσεως ΣΕΒ 

1. Γ ενικά μέτρα που λαμβάνονται στην εκτροφή 
1.1 Σε κάθε περίπτωση επιβεβαίωσης ΣΕΒ διενεργείται 
η παρακάτω έρευνα για τον εντοπισμό: 

(α) όλων των άλλων μηρυκαστικών που βρίσκονται 
στην εκμετάλλευση όπου εκτράφηκε το ζώο στο οποίο 
επιβεβαιώθηκε η νόσος. 

(β) όλων των απογόνων που γεννήθηκαν κατά τα δύο 
(2) χρόνια πριν ή μετά την κλινική εκδήλωση ή πριν 
την εργαστηριακή επιβεβαίωση της νόσου (για σφάγιο) 
σε περίπτωση που η νόσος επιβεβαιώνεται σε θηλυκό 
βοοειδές. 

(γ) όλων των ζώων “κλάσης’ του ζώου στο οποίο επι¬ 
βεβαιώθηκε η ΣΕΒ. 

(δ) άλλων ειδών ζώων στην εκμετάλλευση όπου εκτρά¬ 
φηκε το ζώο στο οποίο επιβεβαιώθηκε η ΣΕΒ ή σε 
άλλες εκμεταλλεύσεις (τα οποία ενδέχεται να έχουν 
μολυνθεί από τον παράγοντα της ΣΕΒ, να έχουν λάβει 
τις ίδιες ζωοτροφές ή να έχουν εκτεθεί στην ίδια πηγή 
μόλυνσης). 

(ε) της πιθανής προέλευσης της νόσου. 

(στ) της διακίνησης δυνητικώς μολυσμένων ζωο¬ 
τροφών, άλλων υλικών ή οποιουδήποτε άλλου μέσου 

μετάδοσης, που ενδέχεται να έχουν μεταδώσει τον 
παράγοντα της ΣΕΒ προς ή από την εν λόγω εκμε¬ 
τάλλευση. 

1.2 Με ευθύνη της αρμόδιας τοπικής κτηνιατρικής 
αρχής ΠΕ εξασφαλίζεται ότι οι ακόλουθες ενέργειες 
λαμβάνουν χώρα σε κάθε περίπτωση εκτροφής με επι¬ 
βεβαιωμένο κρούσμα ΣΕΒ σε βοοειδές: 

(α) Ενημέρωση των κτηνοτροφών σχετικά με τη συ¬ 
μπτωματολογία, την παθογένεια και την επιδημιολογία 
της ΣΕΒ. 

(β) Επεξήγηση των ισχυόντων νομικών, διοικητικών και 
οικονομικών μέτρων. 

(γ) Έγγραφη ενημέρωση του ιδιοκτήτη της εκτρο¬ 
φής για τις υποχρεώσεις του που αφορούν την τήρη¬ 
ση των περιοριστικών μέτρων στις μετακινήσεις ζώων 
της εκτροφής (δηλαδή απαγόρευση εισόδου και εξόδου 
ζώων από την θετική εκτροφή) και των αποτελεσμάτων 
των εργαστηριακών εξετάσεων που διεξήχθησαν σε 
βοοειδή της εκμετάλλευσης. 

(δ) Ατομική σήμανση και καταγραφή όλων των ζώων 
της εκτροφής. 

(ε) Λήψη του ιστορικού της εκτροφής και διεξαγωγή 
επιδημιολογικής έρευνας. 

(στ) Κλινική εξέταση όλων των ζώων για διαπίστωση 
τυχόν συμπτωμάτων που θέτουν υποψία ΣΕΒ σε άλλα 
βοοειδή της εκτροφής. 

(ζ) Ενημέρωση του αρμόδιου Τμήματος της Διεύθυν¬ 
σης, Αγροτικής Οικονομίας και Κτηνιατρικής των Πε¬ 
ριφερειακών Ενοτήτων, στο οποίο ανήκει ο Επόπτης 
Κυκλοφορίας Ζωοτροφών, για την ύπαρξη εκτροφής 
με θετικό κρούσμα ΣΕΒ για την πραγματοποίηση δειγ¬ 
ματοληψίας στις ζωοτροφές της εκτροφής ή/ και του 
προμηθευτή ζωοτροφών της συγκεκριμένης εκτροφής, 
τα αποτελέσματα και ακολούθως καταστροφή των μο- 
λυσμένων ζωοτροφών. 

2. Ειδικά μέτρα που λαμβάνονται στην εκτροφή 

Με απόφαση της αρμόδιας αρχής ΠΕ στην εκτροφή 
του επιβεβαιωμένου κρούσματος ΣΕΒ επιβάλλονται τα 
ακόλουθα μέτρα: 

(α) Απαγορεύεται η είσοδος και η έξοδος βοοειδών 
ή και άλλων ειδών μηρυκαστικών εκτός των ορίων της 
εκτροφής προέλευσης. 

(β) Τα ύποπτα ζώα που εντοπίζονται μετά την κλινική 
εξέταση θανατώνονται υποχρεωτικά και καταστρέ- 
φονται με αποτέφρωση των πτωμάτων σύμφωνα με 
τις διατάξεις του Καν (ΕΚ) αρ. 1069/2009. Δείγματα 
εγκεφαλικού ιστού από όλα τα ζώα που θανατώνο¬ 
νται συλλέγονται και αποστέλλονται στο αρμόδιο 
εργαστήριο. 

(γ) Σε περίπτωση που η ΣΕΒ επιβεβαιώνεται σε θηλυ¬ 
κό ζώο, είναι υποχρεωτική η θανάτωση και καταστροφή 
των πτωμάτων με αποτέφρωση, όλων των απογόνων 
αυτού που γεννήθηκαν κατά τα δύο έτη πριν ή μετά 
την κλινική εκδήλωση ή πριν την εργαστηριακή επιβε¬ 
βαίωση της νόσου(για σφάγιο). Επιπλέον, υποχρεωτική 
είναι και η θανάτωση και καταστροφή των πτωμάτων 
με αποτέφρωση, όλων των ζώων της 'κλάσης' του 
ζώου στο οποίο επιβεβαιώθηκε η ΣΕΒ. Πραγματοποι¬ 
είται λήψη δειγμάτων εγκεφαλικού ιστού από όλα τα 
ζώα που θανατώνονται για περαιτέρω εργαστηριακή 
διερεύνηση. 

(δ) Μετά την απομάκρυνση όλων των βοοειδών που 
υποχρεωτικά θανατώνονται και καταστρέφονται και 


ενδεχομένως την καταστροφή των μολυσμένων ζωο¬ 
τροφών, διενεργείται απολύμανση των στεγασμένων 
και ανοικτών χώρων της εκτροφής, των σκευών των 
εργαλείων και των αντικειμένων αυτής. 

3. Ειδικά μέτρα που λαμβάνονται στο σφαγείο 

Μετά την επιβεβαίωση, τα μέτρα που λαμβάνονται 

στο σφαγείο είναι τα ακόλουθα: 

1. Στην εκτροφή προέλευσης του θετικού σφάγιου 
λαμβάνονται όλα τα μέτρα που περιγράφονται στο άρ¬ 
θρο 5 της παρούσας. 

2. Απολύμανση των στεγασμένων και ανοικτών χώ¬ 
ρων του σφαγείου και των σκευών, εργαλείων και 
αντικειμένων που χρησιμοποιούνται σε αυτό όπως 
περιγράφεται στο Εγχειρίδιο Οδηγιών του Προγράμ¬ 
ματος για τη ΣΕΒ. 

Στους κατόχους θετικών στη ΣΕΒ σφάγιων καθώς 
και αυτών που βρίσκονται στην αλυσίδα παραγωγής 
και υποχρεωτικά καταστρέφονται, καταβάλλονται οι 
αποζημιώσεις σύμφωνα με την εκάστοτε ισχύουσα ΚΥΑ 
του Υπουργού Οικονομίας και Οικονομικών και του 
Υπουργού Αγροτικής Ανάπτυξης και Τροφίμων περί 
«έγκρισης προγράμματος οικονομικών ενισχύσεων και 
αποζημιώσεων για εξυγίανση του ζωικού κεφαλαίου 
της χώρας». 

4. Άρση των μέτρων που λήφθηκαν επί επιβεβαίωσης 

Με απόφαση της αρμόδιας αρχής ΠΕ και μετά από 

30 ημέρες μετά την απομάκρυνση όλων των βοοειδών 
που υποχρεωτικά πρέπει να θανατωθούν και να κατα¬ 
στραφούν και τη διενέργεια των απαραίτητων ταχειών 
δοκιμών με αρνητικά αποτελέσματα, του καθαρισμού 
και της απολύμανσης της εκτροφής, η οποία παραμένει 
υπό επιτήρηση σύμφωνα με το άρθρο 4 παράγραφος 
4β αίρονται τα μέτρα περιορισμού της. 

5. Για την τεκμηρίωση όλων των ενεργειών που αφο¬ 
ρούν την επιβολή και την άρση των μέτρων στη μο- 
λυσμένη εκτροφή συμπληρώνονται και κοινοποιούνται 
τα ανάλογα κατά περίπτωση διοικητικά έγγραφα που 
περιλαμβάνονται στο Εγχειρίδιο Οδηγιών εφαρμογής 
του προγράμματος για τη ΣΕΒ. 

Αρθρο 7 

Κυρώσεις 

Στους μη συμμορφούμενους με τις διατάξεις της πα¬ 
ρούσας απόφασης και των μέτρων που λαμβάνονται 
κατ’ εφαρμογή της, δεν καταβάλλονται αποζημιώσεις ή 
ενισχύσεις και επιπλέον επιβάλλονται οι διοικητικές και 
ποινικές κυρώσεις που προβλέπονται στο άρθρο 23 του 
Νόμου 248/1914 (Α' 110) όπως αντικαταστάθηκε από το 
άρθρο 13 του Νόμου 2538/1997 (Α' 242) και όπως αυτό 
κάθε φορά ισχύει. 

Αρθρο 8 

Καταργούμενες Διατάξεις 

Από την έναρξη ισχύος της παρούσας, η απόφαση 
του Αναπληρωτή Υπουργού Αγροτικής Ανάπτυξης και 
Τροφίμων με αρ. πρωτ. α.π.4132/128617/22.10.2013 (ΑΔΑ: 
ΒΛ1ΕΒ-147, ΦΕΚ: 2863 Β' της 11/11/2013), παύει να ισχύει. 

Αρθρο 9 
Ισχύς 

Παρατίθενται ακολούθως τα παραρτήματα I και II, 
τα οποία αποτελούν αναπόσπαστο μέρος της πα¬ 
ρούσας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ I 

ΕΡΓΑΣΤΗΡΙΑΚΕΣ ΜΕΘΟΔΟΙ ΔΙΑΓΝΩΣΗΣ ΤΗΣ ΣΕΒ 

1. Ταχείες διαγνωστικές δοκιμές / ανοσολογικές δο¬ 
κιμές 

Χρησιμοποιούνται ως ταχείες δοκιμές για τον έλεγχο 
της ΣΕΒ οι ακόλουθες μέθοδοι: 

ί. δοκιμή ανοσοκαθήλωσης, με βάση τη διαδικασία ανο- 
σοαποτυπώματος \Λ/831 θγπ για την ανίχνευση του αν¬ 
θεκτικού στην πρωτεϊνάση Κ τμήματος ΡγΡΒθ 3 (ΡΐΊοηίοε 
ΟΙίθοΚ ννοεΙθΓη ΙβεΙ), 

μ. - ανοσολογική δοκιμή με μικροπλάκες για την ανί¬ 
χνευση του ΡγΡ3ο (ΕιίΙθγ Τ8Ε νθΓδίοη 3), 
ιϋ. - ανοσολογική δοκιμή τύπου σάντουιτς για την 
ανίχνευση ΡγΡΒθ3 (βραχύ πρωτόκολλο δοκιμής), η οποία 
διενεργείται ύστερα από μετουσίωση και συμπύκνωση 
(Βίο-Βαά ΤβδθΕ 3ΑΡ Γαρίά ΙθδΙ), 
ιν. - ανοσολογική δοκιμή (ΕϋδΑ) με μικροπλάκες, η 
οποία ανιχνεύει το ανθεκτικό στην πρωτεϊνάση Κ ΡγΡΒθ3 
με μονοκλωνικά αντισώματα (Ρποηίοδ-ΟΐΊθοΙκ Ι_ΙΑ ΙβεΙ), 
ν. - ανοσολογική δοκιμή με τη χρήση χημικού πολυ¬ 
μερούς για την επιλεκτική δέσμευση του ΡγΡ 3ο και 
μονοκλωνικού αντισώματος ανίχνευσης που κατευθύ- 
νεται εναντίον διατηρημένων περιοχών του μορίου του 
ΡγΡ (ΙϋΕΧΧ Ηθγ00ΙίθΙ< Β3Ε ΑηΙίρθη Τοεί Κίί, ΕΙΑ & ΙΩΕΧΧ 
ΗθΓάΟόθΚ ΒδΕ-δθΓ3ρίθ ΑπΙιροη Τοεί Κίί, ΕΙΑ), 
νί. - ανοσολογική δοκιμή πλευρικής ροής με τη χρήση 
δύο διαφορετικών μονοκλωνικών αντισωμάτων για την 
ανίχνευση τμημάτων ΡγΡ ανθεκτικών στην πρωτεϊνάση 
Κ (Ρποηίοδ ΟΤι©οΚ ΡποδΤΒΙΡ), 
νϋ. - αμφίπλευρη ανοσολογική δοκιμή με τη χρήση 
δύο διαφορετικών μονοκλωνικών αντισωμάτων που κα- 
τευθύνονται εναντίον δύο επιτόπων που υπάρχουν σε 
ΡγΡ δο βοοειδών ευρισκόμενο σε ιδιαίτερα ξεδιπλωμένη 
διάταξη (ΒοόοδΟΓθβη ΒθΙβ Ρηοη Β3Ε ΕΙΑ ΤθδΙ ΚΚ), 

Για όλες τις δοκιμές τα δείγματα ιστών στα οποία θα 
πραγματοποιηθούν οι δοκιμές πρέπει να συμμορφώνο¬ 
νται με τις οδηγίες χρήσης του παραγωγού. 

Ο παραγωγός της ταχείας δοκιμής πρέπει να εφαρ¬ 
μόζει σύστημα διασφάλισης ποιότητας, εγκεκριμένο από 
το Κοινοτικό Εργαστήριο Αναφοράς (ΚΕΑ) και το οποίο 
εξασφαλίζει ότι η απόδοση της δοκιμής δεν μεταβάλλεται. 
Ο παραγωγός της δοκιμής πρέπει να υποβάλει το πρωτό¬ 
κολλο της δοκιμής στο Κοινοτικό Εργαστήριο Αναφοράς. 

Τροποποιήσεις των ταχειών δοκιμών και των πρω¬ 
τοκόλλων της δοκιμής μπορούν να γίνουν μόνον αφού 
αυτές κοινοποιηθούν προηγουμένως στο Κοινοτικό Ερ¬ 
γαστήριο Αναφοράς και υπό τον όρο ότι το Κοινοτικό 
Εργαστήριο Αναφοράς κρίνει ότι η τροποποίηση αυτή 
δεν μειώνει την ευαισθησία, την εξειδίκευση ή την αξι¬ 
οπιστία της δοκιμής. Η απόφαση αυτή κοινοποιείται 
στην Επιτροπή και στα εθνικά εργαστήρια αναφοράς. 

2. Επιβεβαιωτικές δοκιμές ΜΣΕ 

Γ ια την εξέταση δειγμάτων θετικών στις ταχείες δοκι¬ 
μές και δειγμάτων που προέρχονται από ζώα ύποπτα από 
ΜΣΕ προκειμένου να επιβεβαιωθούν ή να αποκλειστούν 
οι ΜΣΕ διενεργούνται ιστοπαθολογικές ή άλλες διαγνω¬ 
στικές μέθοδοι, όπως περιγράφονται στο Εγχειρίδιο Προ¬ 
διαγραφών για Διαγνωστικές δοκιμές και Εμβόλια του 
Διεθνούς Γ ραφείου Επιζωοτιών όπως ανοσοϊστοχημεία, 
ανοσοκαθήλωση και παρατήρηση των χαρακτηριστικών 
ινιδίων 3ΑΡ με ηλεκτρονική μικροσκοπία. 

3. Ερμηνεία εργαστηριακών αποτελεσμάτων για ΣΕΒ 
Δείγματα εγκεφαλικού ιστού βοοειδών που αποστέλ- 

λονται από τις ηλικιακές ομάδες βοοειδών που περιγρά- 


φονται στην παράγραφο 1, άρθρο 4 του προγράμματος 
υποβάλλονται σε: 

(α) 1η εξέταση με μία από τις ταχείες ανοσολογικές 
δοκιμές που αναφέρονται στο σημείο 1 παραρτήματος. 

(β) Εφόσον το αποτέλεσμα της 1ης εξέτασης είναι 
ασαφές ή θετικό, υποβάλλεται σε 2η εξέταση επιβε¬ 
βαίωσης, με ιστοπαθολογική εξέταση του εγκεφαλικού 
στελέχους σύμφωνα με το Εγχειρίδιο Προδιαγραφών 
για Διαγνωστικές Δοκιμές και Εμβόλια του ΟΙΕ, εκτός 
αν το υλικό έχει υποστεί αυτόλυση ή είναι ακατάλληλο 
για ιστοπαθολογική εξέταση. 

(γ) Εάν το αποτέλεσμα της 2ης εξέτασης είναι ασα¬ 
φές ή αρνητικό ή αν το υλικό έχει υποστεί αυτόλυση, 
το δείγμα υποβάλλεται σε 3η εξέταση με μια άλλη 
από τις διαγνωστικές μεθόδους που περιγράφονται στο 
Εγχειρίδιο Προδιαγραφών για Διαγνωστικές Δοκιμές 
και Εμβόλια του ΟΙΕ όπως η ανοσοκυτταροχημεία, ή 
ανοσοκαθήλωση ή ανίχνευση χαρακτηριστικών ινιδίων 
3ΑΡ με ηλεκτρονική μικροσκοπία. 

Ένα βοοειδές θεωρείται θετική περίπτωση ΣΕΒ όταν 
το αποτέλεσμα της ταχείας εργαστηριακής δοκιμής, 
(1η εξέταση) είναι θετικό ή ασαφές και: 

(α) είτε το αποτέλεσμα της 2ης (ιστοπαθολογικής) 
εξέτασης είναι θετικό, 

(β) είτε το αποτέλεσμα της 3ης ( ανοσοϊστοχημείας 
ή ανοσοκαθήλωσης) εξέτασης είναι θετικό. 

ΠΑΡΑΡΤΗΜΑ II 

1. Κατάλογος κρατών μελών με αναθεωρημένο πρό¬ 
γραμμα ΣΕΒ 

- Ελλάδα 

- Βέλγιο 

- Δανία 

- Γερμανία 

- Ιρλανδία 

- Ισπανία 

- Γαλλία 

- Ιταλία 

- Λουξεμβούργο 

- Κάτω Χώρες 

- Αυστρία 

- Πορτογαλία 

- Φιλανδία 

- Σουηδία 

- Ηνωμένο Βασίλειο 

- Σλοβενία 

- Εσθονία 

- Κύπρος 

- Λετονία 

- Λιθουανία 

- Μάλτα 

- Ουγγαρία 

- Πολωνία 

- Σλοβακία 

- Τσεχική Δημοκρατία 

2. Κατάλογος λοιπών κρατών μελών 

- Βουλγαρία 

- Ρουμανία 

Η απόφαση ισχύει από 01/01/2015 έως 31/12/2015. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 




02001132101150008 


Αθήνα, 14 Ιανουάριου 2015 

